Oʻzbekiston Respublikasi Oliy Majlisi Qonunchilik palatasi hamda Senatining Namangan viloyatining Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlari chegaralarini oʻzgartirish toʻgʻrisidagi qarorlarini amalga oshirish chora-tadbirlari toʻgʻrisida
(law, 2016-05-31)

Oʻzbekiston Respublikasi Oliy Majlisi Qonunchilik palatasining “Namangan viloyatining Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlari chegaralarini oʻzgartirish toʻgʻrisida” 2015-yil 4-noyabrdagi 267-III-son hamda Oʻzbekiston Respublikasi Oliy Majlisi Senatining “Namangan viloyatining Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlari chegaralarini oʻzgartirish toʻgʻrisida” 2015-yil 4-dekabrdagi SQ-73-III-son qarorlari amalga oshirilishini taʼminlash maqsadida Vazirlar Mahkamasi qaror qiladi: 1. Namangan viloyatining Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlari chegaralarini oʻzgartirish bilan bogʻliq tashkiliy-texnik masalalarni hal etish boʻyicha Respublika komissiyasi ilovaga muvofiq tarkibda tashkil etilsin. 2. Respublika komissiyasi (A.I. Ikramov): ikki oy muddatda — Namangan viloyatining Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlari chegaralarini oʻzgartirish bilan bogʻliq barcha zarur tashkiliy-texnik tadbirlar amalga oshirilishini; chegaralar oʻzgarishi munosabati bilan ikki hafta muddatda, Namangan viloyati hokimligi, Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi, boshqa manfaatdor vazirliklar va idoralar bilan birgalikda — oʻzgartirilayotgan chegaralar doirasidagi hududda joylashgan ishlab chiqarish va ijtimoiy infratuzilma obyektlarini Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlaridagi tegishli tuzilmalarga belgilangan tartibda topshirish-qabul qilish boʻyicha tashkiliy masalalar hal etilishini; ikki hafta muddatda — Namangan viloyati hokimligi, Moliya vazirligi, Iqtisodiyot vazirligi, boshqa manfaatdor vazirliklar va idoralar bilan birgalikda 2016-yilda Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlari budjetining hamda ijtimoiy-iqtisodiy rivojlantirish prognoz parametrlarining aniqlashtirilishini taʼminlasin. 3. Oʻzbekiston Respublikasi “Yergeodezkadastr” davlat qoʻmitasi Namangan viloyatining Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlari chegaralari oʻzgarishi munosabati bilan davlat yer kadastri maʼlumotlariga zarur oʻzgartirishlar kiritilishini taʼminlasin. 4. Oʻzbekiston Respublikasi Davlat statistika qoʻmitasi Namangan viloyati hokimligi bilan birgalikda Namangan viloyatining Namangan shahri, Namangan, Uychi, Toʻraqoʻrgʻon, Yangiqoʻrgʻon, Kosonsoy va Chortoq tumanlari chegaralari oʻzgarishini hisobga olgan holda statistika koʻrsatkichlariga tegishli oʻzgartirishlar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov hamda Namangan viloyati hokimi X.X. Bozarov zimmasiga yuklansin. 1. Ikramov A. — Oʻzbekiston Respublikasi Bosh vazirining oʻrinbosari, komissiya raisi 2. Bozarov X. — Namangan viloyati hokimi 3. Alimov A. — Sogʻliqni saqlash vaziri 4. Toʻrayev B. — Davlat statistika qoʻmitasi raisi 5. Arabov S. — “Yergeodezkadastr” davlat qoʻmitasi raisi 6. Kudbiyev Sh. — Vazirlar Mahkamasi Makroiqtisodiy rivojlantirish, tarkibiy oʻzgartirishlar, xorijiy investitsiyalarni jalb etish va hududlarni kompleks rivojlantirish YATD mudirining oʻrinbosari 7. Nizomov B. — Mehnat vazirining oʻrinbosari 8. Usmonov A. — Adliya vazirining oʻrinbosari 9. Xoʻjayev B. — Iqtisodiyot vazirining birinchi oʻrinbosari 10. Mirzayev M. — Moliya vazirining oʻrinbosari 11. Gaffarov S. — Davlat raqobat qoʻmitasi raisining birinchi oʻrinbosari 12. Maxkamov I. — “Oʻzkommunxizmat” agentligining bosh direktori 13. Bekxodjayev B. — Namangan shahri hokimi 14. Abdurazzakov Sh. — Namangan tumani hokimi 15. Isomiddinov M. — Uychi tumani hokimi 16. Kaimov N. — Toʻraqoʻrgʻon tumani hokimi 17. Rapikov T. — Yangiqoʻrgʻon tumani hokimi 18. Abdulkarimov A. — Kosonsoy tumani hokimi 19. Xaydarov O. — Chortoq tumani hokimi 20. Mamadaliyev O. — Namangan viloyati hokimligining hududlarni kompleks rivojlantirish yigʻma boshqarmasi boshligʻi, komissiya kotibi